Nordkapptunnelen

Nordkapptunnelen er en undersjøisk veitunnel på europavei 69 i Finnmark. Tunnelen går under Magerøysundet mellom fastlandet og Magerøya. Den er 6 875 meter lang og går ned til 212 meter under havet.Karl Melby: Subsea road tunnels in Norway. Notat nr 98 Oslo: Vegdirektoratet, 2002. Tunnelen ble åpnet 15. juni 1999 og er en del av FATIMA-prosjektet, fastlandsforbindelse til Magerøya. Sammen med Honningsvågtunnelen erstattet Nordkapptunnelen fergestrekningen mellom Kåfjord og Honningsvåg. Største stigning i tunnelen er 10 %. 

Tunnelen har kuldeporter i hver ende som holder kulden ute om vinteren, for å unngå isdannelse i fjellveggene. Disse portene åpner seg automatisk når en bil nærmer seg. På sommeren er normalt portene alltid åpne.

Det er lov å sykle gjennom tunnelen.Vegkart Etappe 1 og 2 av Arctic Race of Norway 2014 og nest siste etappe av Trans Europe Foot Race 200963. Stage from Olderfjord to Mautstelle/Honningsväg gikk gjennom Nordkapptunnelen.

Nordkapptunnelen er den lengste veitunnelen i Finnmark, og den var verdens nest lengste undersjøiske veitunnel da den åpnet i 1999, etter Tokyobuktatunnelen.

Se også
Veidnesbrua
Sarnestunnelen
Honningsvågtunnelen

Veitunneler i Norge
Undersjøiske veitunneler i Norge

 Referanser 

 Eksterne lenker 


Kategori:Veitunneler i Finnmark
Kategori:Undersjøiske tunneler i Nord-Norge
Kategori:Europavei 69
Kategori:Veier i Nordkapp
Kategori:1999 i Norge
Kategori:Tunneler åpnet i 1999